’n Jong vrou van Limpopo is die jongste slagoffer van ’n vlaag moorde op vroue wat die afgelope paar weke die land laat gons.
Sy het etlike steekwonde oor haar liggaam gehad. Omstanders het haar na ’n hospitaal gebring waar sy aan haar beserings dood is.
“Ons kan nog nie sê wat die motief vir die moord was nie, maar gesinsgeweld kan nie uitgeskakel word nie.”
Die man sal Maandag in die Mphephu-landdroshof op aanklag van moord verskyn. Hy het die naweek agter tralies deurgebring.
Verlede maand is die land geskok deur die wrede moord op Karabo Mokoena (22). Haar verkoolde oorskot is twee dae nadat sy as vermis aangemeld is in ’n veld in Bramley in Johannesburg gevind.
Mokoena se vermeende moordenaar het glo ’n binneband om haar nek gesit en haar aan die brand gesteek.
Jy soek ’n gebruikte ryding, en die pryse wat privaat ­eienaars vra, lyk aanlokliker as motorhandelaars s’n.
Maar onthou: Om ’n voertuig privaat te koop verskil in vele opsigte van ’n aankoop by ’n geregistreerde handelaar. Goedkoop koop kan op die ou end duur koop wees . . .
As jy by die vorige eienaar koop, is die prys gewoonlik laer as by die handelaar omdat privaat verkopers nie die oorhoofse koste van handelaars het nie.
As jy die verkoper ken, sal jy weet of hy verantwoordelik is ten opsigte van motoronderhoud en -bestuur.
Dit is moeiliker om motor­finansiering te kry. Banke finansier nie die koop van privaat voertuie nie. Jy sal dus self ’n persoonlike lening moet reël as jy nie kontant kan betaal nie.
Jy kan die slagoffer van swendelaars word, wat dalk ’n gesteelde motor met vals dokumente aan jou verkoop. Dis jou as die koper se verantwoordelikheid om seker te maak die motor se inligting is eg. Dit sluit die registrasie, voertuigidentifikasie- en lisensienommer in. Jy kan dit nagaan op webtuistes soos verifications.transunion.co.za en www.vehiclecheck.co.za. Onthou ook dat misdadigers hulle soms as verkopers voordoen om voornemende kopers te beroof. Neem altyd iemand wat jy vertrou saam wanneer jy ’n onbekende verkoper ontmoet en sorg dat die afspraak op ’n openbare plek en in ’n bekende omgewing plaasvind.
As jy privaat koop, het jy nie die opsie van diensplanne wat jou dienskoste vir ’n sekere tydperk of getal kilometers dek nie; jy sal dus self vir alles moet opdok.
Jy kan jou huidige voertuig ­inruil by ’n handelaar vir die nuwe aankoop, al is dit tweedehands. Die inruilgeld wat jy kry, kan afgetrek word by jou nuwe voertuig se koopsom en so jou paaiemente verlaag.
Die handelaar sal al die papierwerk, soos die voertuigregistrasie in jou naam, hanteer. Jy hoef dit nie self te doen nie.
Soveel motors is op Suid-Afrika se paaie per 1 000 mense, volgens data van die Wêreldbank. Suid-­Afrika is 88ste op die lys van lande wat die getal motors per 1 000 mense ­betref.